|  |  |
| --- | --- |
|  | Liikenneasiat 22 § / 2019 |

Karsikkoniementien liikennemerkit

Selostus ja perustelu Karsikkoniemen yksityistie on pyytänyt lupaa saada asettaa:  
- umpitie-liikennemerkki (651) Valkamanlahdentielle, Karsikkoniementien ja Valkamanlahdentien risteykseen sekä   
- nopeusrajoitusalue –liikennemerkin 40 km/h Karsikkoniementien alkuun sekä vastakkaiseen ajosuuntaan nopeusrajoitusalue päättyy –merkkiä (364) sekä  
- nopeusrajoitusalue –liikennemerkin 40 km/h jäältä tulevalle Karsikkoniementiehen yhtyvään tien päähän sekä vastakkaiseen ajosuuntaan nopeusrajoitusalue päättyy –merkkiä (364).  
 Valkamanlahdentie on päättyvä tie, olla ei ole läpiajomahdollisuutta. Liikennemerkkien asettamisesta oli tehty päätös Karsikkoniemen yksityistien tiekunnan kokouksessa 22.2.2019.

Perustelut Tieliikennelain 51 §:n mukaan liikenteen ohjauslaitteen asettaa yksityistielle tienpitäjä saatuaan siihen kunnan suostumuksen. Kuopion kaupunkiympäristön palvelualueen toimintasäännön 10 § mukaan suunnittelupäällikkö päättää tieliikennelain mukaan tienpitäjälle kuuluvista liikenteenohjauslaitteiden asettamisesta.

Päätös Karikkoniemen yksityistien tiekunnalle annetaan tieliikennelain 51 §:n mukainen lupaa asettaa umpitietä osoittava liikennemerkki (651) Valkamanlahdentielle, Karsikkoniementien ja Valkamanlahdentien risteykseen. Merkki sijoitetaan Valkamanlahdentien alkupäähän siten, että se on Karsikkoniementieltä helposti havaittavissa. Edelleen tiekunnalle annetaan lupa asettaa nopeusrajoitusalue –liikennemerkki (363) 40 km/h Karsikkoniementien alkuun oikealle puolelle ja nopeusrajoitusalue päättyy –merkki (364) nopeusrajoitusalueen päättymiskohtaan, merkin 363 kääntöpuolelle sekä edelleen lupa asettaa nopeusrajoitusalue –liikennemerkki (363) 40 km/h Syvärinjärveltä jäältä tulevalle Karsikkoniementiehen yhtyvän tien päähän ja nopeusrajoitusalue päättyy –merkki (364) nopeusrajoitusalueen päättymiskohtaan, merkin 363 kääntöpuolelle

Toimivallan peruste Kaupunkiympäristön palvelualueen toimintasääntö § 10.

|  |  |
| --- | --- |
| Ari Räsänen |  |
| suunnittelupäällikkö |  |

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Ari Räsänen, puh. +358 44 718 5122 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
|  |

Tiedoksianto Päätös on lähetetty tiedoksi hakijalle 8.3.2019

Tiedoksi Karsikkoniemen yksityistie

Kaupunginhallitus

Kaupunkirakennelautakunta

Terhi Leppänen

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 8.3.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.